5ί9Π3ΐυΓβ ΝοΙ 
νθΓΐίίβ^.^ \ 



Οίφυΐΐγ ?ΐ9Πθϋ 6γ I 
ΤΙιβοάΟΓΟδ Μουιηαρπδ 
03(θ: 2012.08.21^9:17:05 
ΕΕ5Τ Γ 
Ρθ35θπ: δίβΠθα ΡϋΡ 
(βηιΰθίΙύΘΐΙ) | 
ίοοβίίοη: Α0τβ|5, ΕΙίιηίΚο 
Τνρο0Γ3ίίο 


3615 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 262 

6 Αυγούστου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός, ως Προστατευόμενο Τοπίο, του ιστο¬ 
ρικού κήπου της βίλας «Αριάδνη» και της περιβάλ- 
λουσας ζώνης περιμετρικά του κήπου, εντός της 
Α' Αρχαιολογικής Ζώνης Προστασίας της Κνω¬ 
σού, Δ. Ηρακλείου, Π.Ε. Ηρακλείου. 1 

Έγκριση τροποποίησης ρυμοτομικού σχεδίου πόλε- 
ως Λαμίας (ανώνυμος αδιέξοδος πεζοδρόμος) του 

Δήμου Λαμιέων Π. Ε. Φθιώτιδας. 2 

Τροποποίηση του εγκεκριμένου ρυμοτομικού σχεδί¬ 
ου στο Ο.Τ. 249 της πόλεως Νεστορίου του Δή¬ 
μου Νεστορίου. 3 


ΑΠΟΦΑΣΕΙ Σ 

Αριθμ. 2105 (1) 


Χαρακτηρισμός, ως Προστατευόμενο Τοπίο, του ιστο¬ 
ρικού κήπου της βίλας «Αριάδνη» και της περιβάλ- 
λουσας ζώνης περιμετρικά του κήπου, εντός της 
Α' Αρχαιολογικής Ζώνης Προστασίας της Κνωσού, 
Δ. Ηρακλείου, Π.Ε. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 18 (παρ. 1-4), 19 παρ. 4, 21 
(παρ. 1-2) και 22 του Ν. 1650/1986 (ΦΕΚ 160/Α') «Γ/α την 
προστασία του περιβάλλοντος», όπως ισχύουν. 

2. Τις διατάξεις του άρθρου 15 παρ. 1 περ. γ' Ν. 2742/99 
(ΦΕΚ 207/Α') «Χωροταξικός Σχεδιασμός και αειφόρος 
ανάπτυξη». 

3. Τις διατάξεις των άρθρων 1, 2, 283, και 286 του Ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α') και του άρθρου 1 της υπ’ αριθμ. 
45892/11-8-2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (ΦΕΚ Β/1292/2010, διόρ¬ 
θωση σφάλματος Β/1623/2010). 

4. Τις διατάξεις του Ν. 3937/11 (ΦΕΚ 60 Α'/2011) «Διατή¬ 
ρηση της βιοποικιλότητας και άλλες διατάξεις» και ειδι¬ 
κότερα της παρ. 3 του άρθρου 6, και παρ. 5 άρθρο 5. 


5. Τις διατάξεις του Ν. 4014/2011 (ΦΕΚ 209/Α') «Περι¬ 
βαλλοντική αδειοδότηση έργων και δραστηριοτήτων, 
ρύθμιση αυθαιρέτων σε συνάρτηση με δημιουργία πε¬ 
ριβαλλοντικού ισοζυγίου και άλλες διατάξεις αρμοδιό¬ 
τητας Υπουργείου Περιβάλλοντος». 

6. Τις διατάξεις των άρθρων 11,12,13,14,15,16 και 17 
(πίνακας 4) της υπ’ αριθμ. 69269/5387/24-10-1990 κοινής 
υπουργικής απόφασης (ΦΕΚ 678/Β'). «Κατάταξη έργων 
και δραστηριοτήτων σε κατηγορίες, περιεχόμενο με¬ 
λέτης περιβαλλοντικών επιπτώσεων (ΜΠΕ), καθορισμός 
περιεχομένου Ειδικών Περιβαλλοντικών Μελετών (ΕΠΜ), 
κ.λπ.». 

7. Το με αριθμ. 569/242/01-02-12 διαβιβαστικό Δ/νσης 
ΠΕ.ΧΩ.Σ. της Περιφέρειας Κρήτης (αριθμ. 393/08-02-12 
Δ/νσης ΠΕ.ΧΩ.Σ. Α.Δ.Κ.), με το οποίο μας διαβιβάστηκε 
η Ε.Π.Μ. του θέματος και η σχετική αλληλογραφία. 

8. Το με αριθμ. 35430/14988/7-05-12 έγγραφο της Δ/νσης 
ΠΕ.ΧΩ.Σ. Περιφέρειας Κρήτης (αριθμ. 1929/29-05-12 Δ/νσης 
ΠΕ.ΧΩ.Σ. Α.Δ.Κ.), με το οποίο διαβιβάστηκε στην υπηρεσία 
μας η θετική γνώμη του αιρετού Περιφερειάρχη με παρα¬ 
τηρήσεις, που λαμβάνονται υπόψη στην απόφαση. 

9. Το με αριθμ. Φ1/2/1405/20-3-12 έγγραφο της ΚΓΈφο- 
ρείας Προϊστορικών και Κλασικών Αρχαιοτήτων (αριθμ. 
2105/08.06.2012 Δ/νσης ΠΕ.ΧΩ.Σ Α.Δ.Κ.), με το οποίο εκ¬ 
φράζεται η σύμφωνη γνώμη της υπηρεσίας. 

10. Το με αριθμ. 398/06-4-12 έγγραφο της Υπηρεσίας 
Νεωτέρων Μνημείων και Τεχνικών Έργων Κρήτης με 
το οποίο εκφράζεται η σύμφωνη γνώμη της Υπηρεσίας 
για το χαρακτηρισμό και την προστασία του κήπου της 
Βίλας «Αριάδνη», με όρους και προϋποθέσεις, οι οποίοι 
ελήφθησαν υπόψη στην παρούσα απόφαση, αποφασί¬ 
ζει: 

Άρθρο 1 

Χαρακτηρίζεται, ως Προστατευόμενο Τοπίο, ο ιστορι¬ 
κός κήπος της βίλας «Αριάδνη» και η περιβάλλουσα ζώνη 
περιμετρικά του κήπου, εντός της Α' Αρχαιολογικής 
Ζώνη Προστασίας της Κνωσού του Δήμου Ηρακλείου, 
Περιφερειακής Ενότητας Ηρακλείου Κρήτης. 

Άρθρο 2 

1. Ορίζεται ως ζώνη προστασίας του κήπου της βίλας 
«Αριάδνη», ο κήπος και μια περιβάλλουσα ζώνη περιμε¬ 
τρικά του, συνολικής έκτασης περίπου 65,0 στρ., όπως 
ακριβέστερα ορίζεται στο επισυναπτόμενο τοπογραφι- 

κό διάγραμμα της Δ/νσης Συντονισμού και Επιθεώρη¬ 
σης Δασών με τα στοιχεία 1-2-3-4-5-6... 38-39-40-1 και 
συνοδεύει την παρούσα απόφαση. 

2.0 σχεδιασμός ανάδειξης, είτε του «πυρήνα» του κήπου 
της βίλας καθεαυτού, είτε της περιμετρικής του ζώνης, 
λαμβάνει υπόψη την προστασία του καθενός ξεχωριστά 
αλλά και συνολικά, θεωρώντας τα ως ένα σύστημα. 

3. Βασικοί άξονες διαχείρισης του προστατευόμενου 
τοπίου είναι η διατήρηση της αυθεντικότητας του ιστο¬ 
ρικού κήπου και η προστασία της βλάστησης από φυτο- 
παθολογικές ασθένειες, από επεμβάσεις στον κορμό, το 
ριζικό σύστημα και την κόμη καθώς και από παρεμβάσεις 
στην υδρολογική κατάσταση και την περιβάλλουσα ζώνη 
προστασίας, που ενδέχεται να προκαλέσουν υποβάθμι- 
ση ή να θέσουν σε κίνδυνο την υπόσταση του μνημείου, 
όπως επίσης και η ανάδειξη του για την ελεγχόμενη 
υποδοχή επισκεπτών. 

Άρθρο 3 

Για τη διατήρηση και προστασία του ιστορικού κήπου 
και της περιβάλλουσας ζώνης αυτού επιβάλλονται οι 
εξής όροι περιορισμοί και απαγορεύσεις: 

1) Κανένα έργο ή, γενικότερα, επέμβαση στην περιοχή 
δεν επιτρέπεται χωρίς την έγκριση του Φορέα Δια¬ 
χείρισης (ΤΔΠΕΑΕ), και των αρμόδιων αρχαιολογικών 
υπηρεσιών. 

2) Δεν επιτρέπεται η εισαγωγή και η εγκατάσταση 
φυτευτικού υλικού χωρίς να έχει προηγηθεί ειδική φυτο- 
τεχνική μελέτη εγκεκριμένη από την αρμόδια υπηρεσία 
του άρθρου 5. 

3) Καμία ανασκαφική δραστηριότητα ή εργασίες που 
απαιτούν βαθιά εκσκαφή για τη διέλευση υπόγειων αγω¬ 
γών και δικτύων, που μπορεί να επηρεάσουν το ριζικό 
σύστημα των αιωνόβιων δένδρων ή την υδρολογική 
κατάσταση δεν επιτρέπονται χωρίς την έγκριση της 
αρμόδιας υπηρεσίας του άρθρου 5. 

4) Τυχόν απαιτούμενες κλαδεύσεις ή καθαίρεση επικίν¬ 
δυνων κλάδων θα καταγράφονται και θα πραγματοποι¬ 
ούνται μόνο υπό την εποπτεία της αρμόδιας υπηρεσίας 
του άρθρου 5. Απαγορεύεται η απόρριψη των κομμένων 
φυτικών τμημάτων εντός της ζώνης προστασίας. 

5) Απαγορεύεται η ελεύθερη καύση φυτικών υπολειμ¬ 
μάτων και χορτολιβαδικής βλάστησης εντός της ζώνης 
προστασίας. 

6) Δεν επιτρέπεται η αναρρίχηση στον κορμό και τους 
κλάδους των δένδρων. 

7) Απαγορεύεται η κοπή και αφαίρεση ανθέων και 
καρπών από τα φυτά. 

8) Δεν επιτρέπεται η ανάρτηση πινακίδων, καλωδίων 
και φωτιστικών στον κορμό και στους κλάδους των 
δένδρων, αλλά προτείνεται η σήμανση όλων των ειδών 
που φύονται στον κήπο με μορφή ετικετών όπου θα ανα¬ 
γράφεται η επιστημονική και η κοινή ονομασία τους. 

9) Επιβάλλεται ο ετήσιος τακτικός καθαρισμός και η 
απομάκρυνση της ξηροφυτικής υποβλάστησης σε όλη 
την έκταση της ζώνης προστασίας ώστε να περιοριστεί 
ο κίνδυνος πυρκαγιάς. 

10) Ο φωτισμός που προβλέπεται για τον αρχαιο¬ 
λογικό χώρο και το προστατευόμενο τοπίο πρέπει να 
είναι επαρκής, αλλά διακριτικός (αντικείμενο ηλεκτρο- 
μηχ/κής μελέτης) και δεν επιτρέπεται οι προβολείς να 
στρέφονται προς την κόμη των δέντρων, ώστε να μην 
προκαλούν όχληση σε πτηνά που φωλιάζουν ή κουρ¬ 
νιάζουν εκεί. 


11) Επιτρέπεται η επαναλειτουργία της μικρής πισίνας - 
δεξαμενής, καθώς θα επαναφέρει στον κήπο το ζωτικό 
στοιχείο του νερού. 

12) Επιτρέπεται η εγκατάσταση ενός μικρού γυάλινου 
θερμοκηπίου σε κατάλληλη θέση, προσαρμοσμένο στο 
τοπίο και στο χαρακτήρα του ιστορικού κήπου, το οποίο 
θα εξυπηρετεί τις ανάγκες της βοτανικής έρευνας και 
πρακτικής. 

13) Δεν επιτρέπεται η ανεξέλεγκτη προσέλευση επισκε¬ 
πτών εντός των ιστορικών και φυσικών μνημείων, αλλά η 
ελεγχόμενη είσοδος ορισμένου αριθμού ημερησίως, ανάλο¬ 
γα με την ικανότητα της επισκεψιμότητας κάθε χώρου. 

14) Επιτρέπεται η διεξαγωγή μικρών συνεδρίων και 
λοιπών εκδηλώσεων στο χώρο του προστατευόμε¬ 
νου τοπίου και του διατηρητέου μνημείου της βίλλας 
«Αριάδνη» μετά από έγκριση των αρμόδιων αρχαιολο¬ 
γικών υπηρεσιών, δηλ. της υπηρεσίας Νεωτέρων Μνη¬ 
μείων και Τεχνικών'Εργων καθώς και της ΚΓ' Εφορείας 
Προϊστορικών και Κλασικών Αρχαιοτήτων. 

Αρθρο 4 

Επιβάλλεται η άμεση λήψη και υλοποίηση μέτρων προ¬ 
στασίας και ανάδειξης του ιστορικού κήπου της βίλλας 
«Αριάδνη» και του περιβάλλοντα αυτού χώρου, τα οποία 
περιγράφονται αναλυτικά στην Ε.Π.Μ. 

Θα πρέπει να γίνεται τακτική παρακολούθηση και 
φυτοϋγειονομικός έλεγχος του κήπου, από την αρμό¬ 
δια υπηρεσία του άρθρου 5, και εφόσον κριθεί απα¬ 
ραίτητο, μετά από ολοκληρωμένη φυτοπαθολογική 
μελέτη τεκμηρίωσης της υγείας του κήπου από Ειδικό 
Φυτοπαθολογικό Ινστιτούτο. Επιπροσθέτως, τόσο οι 
κλαδεύσεις του κήπου, όσο και των δέντρων του περι¬ 
βάλλοντα χώρου πρέπει να γίνονται βάσει προγράμμα¬ 
τος σε κατάλληλο χρόνο και το σύνολο των φυτικών 
υπολειμμάτων να απομακρύνονται σε κατάλληλο χώρο 
για την προβλεπόμενη διαχείριση τους (τεμαχισμός και 
κομποστοποίηση). 

Η προστασία του κήπου από ασθένειες και παράσιτα, 
αλλά και η εισαγωγή νέων φυτών όταν απαιτείται, θα 
πρέπει να γίνεται βάσει του φυτοτεχνικού σχεδίου του 
κήπου και με τρόπο ώστε να μη διαταράσσεται η οικο¬ 
λογική ισορροπία και να μην υποβαθμίζεται η αισθητική 
εικόνα του κήπου αλλά και του περιβάλλοντα χώρου. 

Αρθρο 5 

Η εφαρμογή της παρούσας απόφασης καθώς και η δι¬ 
αχείριση του προστατευόμενου τοπίου ανατίθενται στο 
Ταμείο Διαχείρισης Πιστώσεων Εκτέλεσης Αρχαιολογι¬ 
κών Έργων με την επιστημονική και τεχνική συνδρομή 
της Δ/νσης Συντονισμού και Επιθεώρησης Δασών. Τα 
αναγκαία έργα προστασίας και ανάδειξης μπορεί να 
εκτελούνται από το Τ.Δ.Π.Ε.Α.Ε. ή/και σε συνεργασία 
με το Δήμο Ηρακλείου, με την προϋπόθεση της έγκρι¬ 
σης των ειδικών κηποτεχνικών μελετών από τη Δ/νση 
Δασών Ηρακλείου. 

Οι επεμβάσεις εντός αρχαιολογικών χώρων και ζωνών 
προστασίας αυτών απαιτούν επίσης την έγκριση της 
αρμόδιας Αρχαιολογικής υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 20 Ιουλίου 2012 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 

Αριθμ. 4674 (2) 

Έγκριση τροποποίησης ρυμοτομικού σχεδίου πόλεως 
Λαμίας (ανώνυμος αδιέξοδος πεζοδρόμος) του Δή¬ 
μου Λαμιέων Π. Ε. Φθιώτιδας. 

Ο ΑΝΤΙΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του Ν. 3852/2010 Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης, όπως τροποποιήθηκαν και 
ισχύουν σήμερα. 

2. Το Π.Δ. 148/10 (ΦΕΚ 241 Α727-12-2010) Οργανισμός 
της Περιφέρειας Στερεός Ελλάδας. 

3. Την υπ’ αριθμ. 24/7-1-2011 απόφαση Περιφερειάρχη 
Στερεός Ελλάδας σχετικά με τον ορισμό Αντιπεριφε- 
ρειαρχών. 

4. Την υπ’ αριθμ. 802/126/20-1-2011 απόφαση Περιφε¬ 
ρειάρχη Στερεός Ελλάδας σχετικά με την μεταβίβαση 
αρμοδιοτήτων στους Αντιπεριφερειάρχες. 

5. Την υπ’ αριθμ. οικ.26937/1403/20-5-11 απόφαση Περι¬ 
φερειάρχη Στερεός Ελλάδας σχετικά με την ανάθεση 
τομέων αρμοδιοτήτων και μεταβίβαση άσκησης συγκε¬ 
κριμένων αρμοδιοτήτων. 

6. Τις διατάξεις του από 17-7/16-8-1923 Ν.Δ. (ΦΕΚ 228/ 
Α'/29) «Περί σχεδίων πόλεων, κωμών και συνοικισμών 
του Κράτους και οικοδομής αυτών». 

7. Τις διατάξεις του άρθρου 29 του Ν. 2831/2000 (ΦΕΚ 
140/Α700) όπως αντικαταστάθηκαν από το άρθρο 10 
του Ν. 3044/26-08-02 (ΦΕΚ 197/Α702). 

8. Τις διατάξεις του άρθρου 21 του Π.Δ. της 3-4-29 (ΦΕΚ 
155/Α729) που διατηρήθηκαν σε ισχύ με το άρθρο 31, 
παράγρ. 3 του Ν. 1577/85. 

9. Τις διατάξεις του Ν. 1337/83 (ΦΕΚ 33/Α783) και ει¬ 
δικότερα του άρθρου 28 αυτού. 

10. Την αριθμ. 18894/5-5-06 εγκύκλιο (Εγκύκλιος 6/2006) 
του ΥΠΕΧΩΔΕ «Άσκηση αρμοδιοτήτων Πολεοδομικού 
Σχεδιασμού». 

11. Την αριθμ. 61760/12080/85/2-10-87 εγκύκλιο (Εγκύκλι¬ 
ος 85/87) «Διευκρινίσεις του άρθρου 28 του Ν. 1337/83». 

12. Τις αριθμ. 1/61, 8/75, 84/00, 43511/161/88 και 29454/03 
εγκυκλίους του ΥΠΕΧΩΔΕ. 

13. Τις με ΦΕΚ 955/Δ/86 και ΦΕΚ 11/Δ/89 αποφάσεις που 
αφορά την έγκριση του Γενικού Πολεοδομικού Σχεδίου 
Λαμίας Ν. Φθιώτιδας. 

14. Το ρυμοτομικό σχέδιο πόλης Λαμίας το οποίο 
εγκρίθηκε με το από 26-9-1939 Β. Δ/γμα και όπως αναθε¬ 
ωρήθηκε μεταγενέστερα με τις Τ.Π. 920/12-2-1990 (ΦΕΚ 


920/Δ71990) και Τ.Π. 3840/7-6-1995 (ΦΕΚ 521 /Δ718-7-1995) 
αποφάσεις Νομάρχη, τους όρους και περιορισμούς δό¬ 
μησης που ισχύουν εντός αυτού όπως εγκρίθηκαν με το 
από 22-10-65 διάταγμα (ΦΕΚ 159/Δ730-10-1965). 

15. Την Τ.Π. 6297/15-10-1980 απόφαση Νομάρχη Φθιώ¬ 
τιδας περί αναγνώρισης παρόδου της οδού Αινιάνων 
στην Λαμία, ως προϋφιστάμενη του έτους 1923. 

16. Τις υπ’ αριθμ. 321/23-7-2010 και 555/15-12-2010 απο¬ 
φάσεις του Δημοτικού Συμβουλίου Λαμίας και τα σχε¬ 
τικά αποδεικτικά τοιχοκόλλησης της απόφασης στον 
πίνακα ανακοινώσεων του Δήμου και κοινοποίησης τους 
στους ενδιαφερομένους. 

17. Το Πρακτικό 1/7-6-2012 (θέμα 6ο) του Συμβουλίου 
Πολεοδομικών Θεμάτων και Αμφισβητήσεων (ΣΥ.ΠΟ.Θ.Α.) 
Περιφερειακής Ενότητας Φθιώτιδας, και επειδή: 

Α. Η υπ’ όψιν τροποποίηση, αποτελεί σημειακή - εντο¬ 
πισμένη τροποποίηση, συνεπώς η έγκριση της αποτελεί 
αρμοδιότητα της Περιφέρειας σύμφωνα με το άρθρο 
186.11.ΣΤ.39 του Ν. 3852/2010. 

Β. Η προτεινόμενη τροποποίηση αιτιολογείται πολεο¬ 
δομικά διότι αφορά συμπλήρωση οικοδομικής γραμμής 
η οποία είναι απαραίτητη για την ορθότητα του σχεδίου 
πόλης Λαμίας. 

Γ. Από την τροποποίηση δεν προκύπτει μείωση κοι¬ 
νόχρηστων χώρων. 

Δ. Το ΣΥ.ΠΟ.Θ.Α. Περιφερειακής Ενότητας Φθιώτιδας 
με το 1/7-6-2012 (θέμα 6ο) πρακτικό του, γνωμοδότησε 
ομόφωνα υπέρ της έγκρισης της συγκεκριμένης τρο¬ 
ποποίησης. 

Ε. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, ή του 
οικείου ΟΤΑ, ή οποιουδήποτε φορέα, αποφασίζουμε: 

Εγκρίνουμε την τροποποίηση του ρυμοτομικού σχε¬ 
δίου πόλεως Λαμίας, Δήμου Λαμιέων, Π.Ε. Φθιώτιδας, 
που αφορά την συμπλήρωση οικοδομικής γραμμής σε 
ανώνυμο αδιέξοδο πεζόδρομο (με κυμαινόμενο πλάτος 
από 1,50μ - 3,20μ - 4,00μ) κάθετο της οδού Αινιάνων 
όπως η τροποποίηση αυτή φαίνεται στο συνημμένο 
στην παρούσα τοπογραφικό διάγραμμα κλίμακας 1:500, 
του Πολιτικού Μηχανικού Μπλούκα Σταύρου. 

Η παρούσα με το συνημμένο της τοπογραφικό διά¬ 
γραμμα να δημοσιευθεί στην Εφημερίδα της Κυβερ- 
νήσεως. 

Λαμία, 23 Ιουλίου 2012 

Ο Αντιπεριφερειάρχης 

ΝΙΚΟΛΑΟΣ ΜΠΕΤΣΙΟΣ 

Αριθμ. 57493/4055 (3) 

Τροποποίηση του εγκεκριμένου ρυμοτομικού σχεδίου 
στο Ο.Τ. 249 της πόλεως Νεστορίου του Δήμου Νε- 
στορίου. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17/7/23, και ειδικότερα των άρ¬ 
θρων 3,9,11,70 περί «σχεδίων πόλεων, κωμών κ.τλ.» όπως 
τροποποιήθηκαν και συμπληρώθηκαν μεταγενέστερα. 

2. Το Ν. 1337/83 (ΦΕΚ 33/Α714-3-83) περί «επέκτασης 
των Πολεοδομικών σχεδίων, Οικιστική ανάπτυξη και 
σχετικές ρυθμίσεις». 

3. Τις διατάξεις του άρθρου 29 του Ν. 2831/00 (ΦΕΚ 
140/Α'/00), όπως αντικαταστάθηκαν από το άρθρο 10 
του Ν. 3044/2002 (ΦΕΚ 197/Α702). 

4. Την υπ’ αριθμ. 6 Εγκ. 5-5-2006 περί άσκησης αρμο¬ 
διοτήτων πολεοδομικού σχεδιασμού. 

5. Το Ν. 3852/10 (ΦΕΚ 87/Α77-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα 
το άρθρο 186 παρ. II υποπ. ΣΤ αρ. 39. 

6. Το Π.Δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727-12-2010). 

7. Την υπ’ αριθμ. ΚΘ/230/12-5-97 (ΦΕΚ 421/Δ726-5-1997) 
Απόφαση Νομάρχη Καστοριάς περί «Εγκρισης της πολε- 
οδομικής μελέτης εντός ορίων και επέκτασης σχεδίου 
οικισμού Νεστορίου Καστοριάς». 

8. Την υπ’ αριθμ 173/2008 απόφαση Δημοτικού Συμ¬ 
βουλίου Νεστορίου, που γνωμοδοτεί θετικά για την εν 
λόγω τροποποίηση. 

9. Την θετική γνωμοδότηση του ΣΧΟΠ Νομού Καστο¬ 
ριάς που διατυπώθηκε στην 1η Συνεδρίαση θέμα Ιο 
στις 15-9-2010. 

10. Το υπ’ αριθμ. ΑΠ/37429/2011/29-6-2012 έγγραφο Δή¬ 
μου Καστοριάς - Διεύθυνση Υπηρεσίας Δόμησης - Τμήμα 
Πολεοδομικών Εφαρμογών με το οποίο βεβαιώνεται 
ότι κατά της εν λόγω τροποποίησης δεν υποβλήθηκαν 
ενστάσεις. 


11. Την επί του τοπογραφικού διαγράμματος βεβαίωση 
του Δημάρχου Νεστορίου με την οποία βεβαιώνεται με 
την εν λόγω τροποποίηση δεν υπάρχουν οικόπεδα άρτια 
που γίνονται μη άρτια, δεν ρυμοτομούνται οικοδομές 
και δεν έχουν υποβληθεί ενστάσεις. 

12. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98/Α722-4-2005) που κυρώθηκε με το άρθρο Ιο του 
Π.Δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του Κρατικού ή Δημοτικού προϋπολογισμού, 
και επειδή: 

1. Η συγκεκριμένη τροποποίηση δεν αντίκειται στις 
διατάξεις της εγκυκλίου 6/5-5-2006 

2. Με τη δημιουργία του πεζόδρομου επέρχεται αύξη¬ 
ση των κοινοχρήστων χώρων, αποφασίζουμε: 

Την τροποποίηση του εγκεκριμένου ρυμοτομικού σχε¬ 
δίου στο Ο.Τ 249 της πόλεως Νεστορίου του Δήμου 
Νεστορίου και συγκεκριμένα την δημιουργία πεζόδρο¬ 
μου πλάτους 2,00μ. με σκοπό την εύκολη πρόσβαση 
στις ιδιοκτησίες του οικοδομικού τετραγώνου, όπως 
φαίνεται στο συνημμένο τοπογραφικό διάγραμμα, θεω¬ 
ρημένο από την Δ/νση Τεχνικών Υπηρεσιών του Δήμου 
Νεστορίου. 

Η παρούσα απόφαση και τα συνημμένα σχέδια που τη 
συνοδεύουν να αναρτηθούν στο κτίριο της Π.Ε Κοζάνης 
της Περιφέρειας Δυτικής Μακεδονίας, Δ/νση Περιβάλλο¬ 
ντος και Χωρικού Σχεδιασμού 3ος όροφος, για 15 ημέρες 
μετά τη δημοσίευση της απόφασης και των συνημμένων 
σχεδίων που τη συνοδεύουν στο ΦΕΚ. 

Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 23 Ιουλίου 2012 

Ο Περιφερειάρχης 
ΓΕΩΡΓΙΟΣ ΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό β 1% 


ΙΣΧΥΟΝΤΕΣ ΟΡΟΙ ΔΟΜΗΣΗΣ 

ΟΡΟΙ ΔΟΜΗΣΗΣ: ΚΘ/230/12-5-1997 ΑΠΟβΑΣΗ ΝΟΜΑΡΧΗ ΚΑΣΤΟΡΙΑΣ 
ΕΠΕΚΤΑΣΗ ΣΧΕΔΙΟΥ. ΝΕΣΤΟΡΧΟ ΚΑΣΤΟΡΙΑΣ 


Α/Α 

ΟΡΟΙ ΔΟΜΗΣΗΣ 

ΤΟΜΕΑΣ 

ΤΟΜΕΑΣ 

ΤΟΜΕΑΣ 

1.1 

ΑΡΤΙΟΤΗΤΑ ΟΙΚΟΠΕΔΟΥ 

Κατά Κανύνο 

Γλάροι» ΕμφαλΛ 

230τ.μ. 

500τ.μ. 

1.000τ.μ 

1.2 

Κβτά ΙΙο»'ίκλι«η)· 
βη; 1-1-1990 

Ε24χιοτοΕμφ·Μ 

ΙΟίμ. 

250τ.μ 

500τ.μ 

2. 

ΣΥΝΤΕΛΕΣΤΗΣ ΔΟΜΗΣΗΣ 

1-2 

04 

0.2 

3. 

ΜΕΓΙΣΤΟ ΠΟΣΟΣΤΟ 













2 

6 

ΛΙΙΛΓΛΙΤ1ΙΤΕΣ ΘΕΣΕΙΣ 

ΣΤΑΘΜΕΥΣΗΣ ΛΥΤΟΚΙΝ. 

Γ.Ο.Κ. Τ5 

Γ.Ο,Κ.ν 

Γ.Ο.Κ.ΤΙ5 



ΑΠΟΣΠΑΣΜΑ ΙΣΧΥΟΝΤΟΣ-ΕΓΚΕΚΡΙΜΕΝΟΥ ΡΥΜΟΤΟΜΙΚΟΥ ΣΧΕΔΙΟΥ 
ΟΙΚΙΣΜΟΥ ΝΕΣΤΟΡΙΟΥ ΚΛΙΜΑΚΑ I : 1000 



ΕΛΛΗΝΙΚΟ ΟΑΌΙΜ 

ΕΓΚΑΡΣΙΑ ΜΕΡΚΑΤΟΡΙΚΗ ΠΡΟβΟΛΗ 3 

ΚΕΝΤΡΙΚΟΣ ΜΕΣΗΜΒΡΙΝΟΣ * : -3 ΑΟΗΝΑ 


ΕΡΓΟΔΟΤΗΣ 


ΔΗΜΟΣ ΝΕΣΤΟΡΙΟΥ 


ΕΡΓΟ 

ΠΡΟΤΑΣΗ ΤΡΟΠΟΠΟΙΗΣΗΣ Ο.Τ. 
ΡΥΜΟΤΟΜΙΚΟΥ ΣΧΕΔΙΟΥ 
ΔΗΜΟΥ ΝΕΣΤΟΡΙΟΥ 

249- 


ΘΕΣΗ 

ΔΗΜΟΣ ΝΕΣΤΟΡΙΟΥ 
ΝΟΜΟΣ ΚΑΣΤΟΡΙΑΣ 



ΜΕΛΕΤΗΤΗΣ 

ΑΓΝΗ ΓΚΟΥΡΛ 
ΠΟΛΙΤΙΚΟΣ ΜΗΧΑΝΙΚΟΣ 



ΘΕΜΑ 





ΤΟΠΟΓΡΑΦΙΚΟ 


τ, 


ΔΙΑΓΡΑΜΜΑ 


ΚΛΜΑΚΑ 

1 : 500 



ΧΡΟΝΟΙ 

ΙΑΝΟΥΑΡΙΟΣ 2012 





ΥΠΟΓΡΑΦΗ 

ΣΦΡΑΠΑΛ 



Λΐοκά^ χρηστό- 
ΛΓΡ. ΤΟΙΙΚΟΣ ΝΗΧ ΚΟΣ 

« ΐΜ*Μΐί4θΐΜΙ 

ΛυόΛ>Μ «ι ΐΥνΖοΦβ 

Μ ΙίΜιι/ιΜΡΜο/ιΐΛΐ* 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοαιή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ήίίρ://νννννν.βί.9Γ - β-πιαΐΙ: ννββιπ35ί6ΐ·.θΙ@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 1 50026206081 20008* - 





















































































